google/wiki40b huggingface dataset:
W. H. Weatherspoon kraftverk

W. H. Weatherspoon kraftverk er et varmekraftverk i Robeson County, delstaten Nord-Carolina i USA. Det har en installert produksjonskapasitet på 166-342 MW fordelt på 3 enheter. Brenselkilden er hovedsakelig kull. Utbyggingen skjedde 1946–1952. Operatør og hovedeier er energiselskapet Progress Energy Co.
I 2006 hadde hele anlegget utslipp på 1.200.517 tonn CO2.
Karragenan

Karragenan er et finmalt pulver som er produsert av rødalger. Stoffet er i næringsmiddelteknologien brukt som tykningsmiddel og stabilisator i blant annet iskrem, sjokolademelk og ferdigproduserte puddingdesserter, og har egenskapen at det danner gelé når det blandes med melk. I produkter med redusert innhold av fett kan karragenan tilsettes for å gjøre konsistensen saftigere, for eksempel i produkter som pølser og leverpostei. E-nummeret til stoffet er E407.
Karragenan har intet næringsinnhold. Kjemisk er det et heterogent polysakkarid bygd opp av de enkle sukkerartene D-galaktose og 3,6-anhydro-D-galaktose.

Helseeffekter

Karragenan har vært koblet til dannelse av betennelse i tykktarmen, som blant annet kan lede til tarmkreft. Andre studier utført av Livsmedelsverket i Sverige og Verdens helseorganisasjon vurderer stoffet som trygt for konsumering.
Euphorinae

Utseende

Små til forholdsvis store (1-6 millimeter), slanke, ofte brunlige brakonider med lange antenner. Vingene har et markert, mørkt vingemerke (pterostigma).

Levevis

De er parasitoider som kan snylte på mange ulike insekter. Larvene utvikler seg enkeltvis i voksne (de fleste artene), larver eller nymfer av biller, nettvinger, årevinger, nebbmunner, støvlus eller gresshopper.
Sövestad

Sövestad er et tettsted i Ystad kommune i Skåne län i Sverige. I 2010 hadde tettstedet 386 innbyggere. Sövestad ligger nord for Ystad.
Perim

Geografi

Perim er vulkansk. Den har et areal på 13 km² og når en maksimal høyde på 65 moh. Det 3,2 km brede sundet Bab Iskender skiller Perim fra Ras Menheli på fastlandet i Jemen. Fra Perim til kysten av Djibouti i vest er det rundt 26 km. Øya er dannet av et vulkansk krater som er hesteskoformet. På sørkysten er det to bukter. Den største av dem, Brown Bay, har gode ankringsforhold.

Historie

Perim var kjent for antikkens greske geografer. I Naturalis Historia av Plinius den eldre kalles øya Adanu. Portugiserne kalte øya Meho, men Afonso de Albuquerque ga den navnet Veracruz i 1513. På arabisk er øya kjent som Mayyun.
På grunn av den strategiske plasseringen kjempet europeerne om kontroll over øya. I 1513 ble den tatt av portugisere og i 1738 av franskmennene. Det britiske ostindiakompaniet tok Perim i 1799 for å hindre at Napoléons styrker kunne erobre øya, men mangel på ferskvann drev dem i første omgang tilbake til Aden.
Da planene om bygging av Suezkanalen ble konkretisert, ble Perim viktig igjen og for å komme Frankrike i forkjøpet okkuperte Storbritannia øya på nytt i 1857 og la den under sin besittelse Aden, rundt 155 kilometer lengre øst.
Av hensyn til skipsfarten ble et nybygd fyrtårn satt i drift i 1861. Høyden på dette ble i 1912 økt til 81 fot (24,7 meter), slik at signalet var synlig på 3,5 mils avstand.
Britene stasjonerte en liten garnison med indiske soldater på øya. Fra 1883 til 1936 ble øya brukt som kullstasjon, drevet av Perim Coal Company. Aktiviteten på øya økte og det ble bygget lager- og kontorbygninger, sykestue, skole, hotell og boliger. Det ble også etablert telegrafstasjon på øya. Den var operert av Eastern Telegraph Company og var forbundet med kabel til Aden, Sjeik Said og Hodeidah.
Etter at kullstasjonen stengte i 1936 gikk det nedover med virksomheten på øya. Midt på 1960-tallet bodde det rundt 400 mennesker der. De drev for det meste fiske. Flystripe ble lagt ut nord på øya.
Da Storbritannia trakk seg ut av Sør-Arabia i 1967, ble Perim en del av den nye selvstendige staten Sør-Jemen.
Jonas Sandqvist

Karriere

Han har tidligere spilt for Landskrona, Malmø FF og Atromitos.
Han skrev ettårskontrakt med Aalesunds FK før 2011-sesongen, og spilte sin første kamp i cupen mot Stranda.
Han fikk sin debut på Europeisk nivå for Aalesund i første kvalifiseringsrunde til Europaligaen mot Neath FC. Han spilte samtlige minutter i begge oppgjør da Aalesund vant 6-1 sammenlagt.
Kjære Maren

Handling

Handlingen er lagt til Rodeløkka på Kristianias østkant omkring år 1900 og handler i grover trekk om hvordan det var å være ung og ugift arbeiderjente på den tiden.
To fattige unge kvinner fra landsbygda, Maren (Inger Lise Rypdal) og Inga (Karin Helene Haugen), kommer traskende inn til Kristiania for å søke lykken. De har gått langt før de endelig kan sette seg på trappa utenfor huset til høker Endresen (Gisle Straume). Jentene får jobb i høkerens hus, et tungt strev med lite utbytte. Maren blir satt til å ekspedere besøkende madammer i høkersjappa. Inga steller huset og tar seg av Mattea (Astrid Sommer), kjøpmannens sengeliggende kone. Mattea fremstår først som et rivjern av ei kjerring, men bak røykskyen fra krittpipa viser det seg at hun er et menneske med hjertelag. Snart kommer Inga i uløkka med en spradebass av en politikonstabel (Nils Ole Oftebro). Det går etter hvert riktig ille for henne. Tæringen tar henne og Maren må ta seg av ungen. Maren blir etterhvert Matteas trøst og fortrolige samtalepartner. Hun går inn med liv og lyst for gjerningen som mor for Ingas barn og driver butikken til det den en gang var da Mattea var bak disken. Hun holder Endresen på avstand når han blir for amorøs i fylla. Hun får lange og slitsomme dager foran seg og kontaktes til stadighet av konstabelen som er far til det barnet hun har fått ansvaret for. Før Mattea dør gir hun Maren en lommebok med penger som hun vil hun skal ha. Når Endresen selv dør, kommer imidlertid slektningene og vil tilrane seg arven.
Til tross for alle vanskeligheter har hun drømmene i behold – drømmen om noe bedre, og drømmen om Even, kjæresten der hjemme.

Filmanmelderne

Filmanmelderne var lunken i sin mottakelse av denne filmen da den først kom ut. 
Aftenpostens Knut Bjørnskau omtalte den som enkel og ukomplisert og skrev blant annet følgende: «Ja, faktisk så enkel at man føler seg litt snytt: Vart det virkelig ikke muligheter til litt krassere satire, litt dypere miljøtegning i Braatens roman? En sorgmunter historie med en slags Klara Klok-konklusjon, var det alt man ville med prosjektet?». 
Dagbladets Arvid Andersen var kanskje enda mer negativ og skrev blant annet: «Her er det mye godhet og likegyldighet. Miljøet "funksjonerer" liksom ikke, selv om det driver noen kuer gjennom en gate. Fjorårets sesong var lovende for norsk film. Vi får håpe denne sesongens første film ikke innevarsler et generelt tilbakefall». Braaten, Lars Thomas (1995). Filmen i Norge. Norge. s. 332. ISBN 82-417-0195-0.

Andre versjoner

Historien ble filmatisert første gang i 1940 under tittelen Godvakker-Maren. Denne i regi av Knut Hergel.
Léon Bloy

Liv og virke

Bloy ble født i Notre-Dame-de-Sanilhac, i arrondissement Périgueux i Dordogne. Han var den andre av seks sønner av en voltairesk fritenkeren og strenge oppdrageren Jean-Baptiste Bloy og dennes hustru Anne-Marie Carreau, en from spansk-katolsk datter av en napoleonisk soldat. Etter en agnostisk og ulykkelig barndom  hvor han kultiverte et hat for den katolske kirke og dens lære, fant hans far en jobb for ham i Paris hvor han reiste til i 1864. I desember 1868 møtte han den aldrende katolske forfatteren Jules Barbey d'Aurevilly, som bodde motsatt av ham i rue Rousselet og som ble hans mentor. Kort tid etterpå gjennomgikk han en dramatisk religiøs konvertering til katolisismen.
Bloys tekster reflekterer hengivelsen til den katolske kirke og en enorm lengsel etter det absolutte. Hans gudsfrykt til religion resulterte i en fullstendig avhengighet av veldedighet; han fikk tilnavnet «den utakknemlige tigger» som et resultat av sine mange brev hvor han tigget om penger fra venner, bekjente og fullstendig fremmede, samtidig som han fortsatte med sitt litterære arbeid. Hans fremste verk er fra 1892, dagbokserie i åtte bind. Etter d'Aurevilly var han den fremste motstanderen av naturalismen og sto for en ny ideell oppfatning i både sitt liv og i sitt forfatterskap, basert på en hellig katolsk grunn. I novellen Sueur de sang skildrer han sine erfaringer fra den fransk-prøyssiske krig, der han deltok som tranctireur.
Bloy var en venn av forfatteren Joris-Karl Huysmans, maleren Georges Rouault og filosofene Jacques og Raïssa Maritain, og var medvirkende i å forsone disse intellektuelle med den katolske kirke. Han fikk imidlertid et omdømme for skinnhellighet og utvendig fromhet grunnet sine stadig raseriutbrudd. Hans første roman, Le Désespéré var et rasende angrep på rasjonalisme og de han mente var i forbund med det, noe som førte til at hans støtte fra seg det litterære samfunn i sin tid, og selv mange av sine gamle venner. Snart kunne Bloy telle slike framstående forfattere som Émile Zola, Guy de Maupassant, Ernest Renan, Alphonse Daudet, Joris-Karl Huysmans, Paul Bourget og Anatole France blant sine uvenner og fiender.
I tillegg til sine utgitt verker, etterlot han seg en stor brevsamling med offentlige og litterære figurer. Han døde i Bourg-la-Reine. Han var gift med en datter av den danske dikteren Christian Knud Frederik Molbech.
Tømmerklo

En tømmerklo er en kran som blir benyttet til å løfte og manøvrere tømmer og annet trevirke, gjerne i forbindelse med skogbruk. Den kan variere noe i utførelse, men har som regel en arm og en klo som er hydraulisk operert. Kloa henger som regel rett ned, men kan vris i begge retninger i tillegg til å åpnes/lukkes.

Bruksområder

Tømmerkloa er i bruk på mange steder. Det fins elektriske tømmerkloer som blir brukt i industrien, andre er montert på lastebiler som frakter tømmer, eller på tømmerhengere og lassbærere brukt i skogbruket. Det finns også trepunktsmonterte tømmerkloer til bruk på vanlige jordbrukstraktorer.

Farer i bruk

Tømmerkloer kan være farlige i bruk i den grad at det kan oppstå klemfare, tømmerstokker kan falle ned og at hydraulikkslanger kan punktere og medføre trykkfall i belastete sylindre.
JOIN good forces

JOIN good forces (fram til 2012 Christian Relief Network) er en norsk hjelpeorganisasjon som arbeider i konfliktområder. Organisasjonen ble stiftet i 1993 av Bent Rønsen. Den har arbeidet i flere konfliktområder hvor få andre har sluppet inn.
Av de første områdene hvor organisasjonen arbeidet var Bosnia, hvor organisasjonen klarte å få tilstrekkelig tiltro hos de stridende til at de fikk levere nødhjelp i innlukkede enklaver.
Et av organisasjonens store satsningsområder er «Gi oss en sjanse» -prosjektet, hvor barnesoldater tilbakeføres tilo det sivile. Prosjektet startet med et Gi meg en sjanse-senter ved byen Kasese, ved foten av Ruwenzorifjellene i Uganda.
Fylkesvei 3742

Fylkesvei 3742 går mellom Mjåland og Buflaten i Froland kommune. Veien er 5,8 km lang.
Frem til 2019 hadde veien betegnelsen Fylkesvei 164.
ItDAGENE

Historikk

itDAGENE (den gang IT-kontakt-dagen) ble første gang avholdt den 17. februar 1999. Etter det har itDAGENE blitt arrangert hvert år i februar, med stadige utvidelser. Siden 2001 har itDAGENE vært Norges største kontaktskapende arrangement mellom IT-studenter og -bedrifter, med 30 bedrifter på standplass og et titalls bedriftspresentasjoner.
På grunn av stor popularitet ble itDAGENE utvidet til et to-dagers arrangement i 2008. Jørgen Skovly var styreleder 2009-2010, og Thomas Normann 2010-2011.

2008

itDAGENE 2008 var første gangen arrangementet gikk over to dager, den 11. og 12. februar. 49 firmaer deltok. Styreleder dette året var Ole Markus With, med Karin Ileby som nestleder.

2009

itDAGENE 2009 ble avholdt 9. og 10. februar, og var de største itDAGENE noensinne med 55 deltagende bedrifter. Anslagsvis mellom 600-800 IT-studenter, samt en rekke andre studenter fra NTNUs sivilingeniørlinjer tok turen innom itDAGENE dette året.

2010

itDAGENE 2010 ble avholdt 1. og 2. februar i Elektrobygget på NTNU Gløshaugen. itDAGENE 2010 fikk mer oppmerksomhet enn noen gang tidligere, denne gangen med 54 deltagende bedrifter.

Samarbeidspartnere

itDAGENE har hvert år flere samarbeidspartnere. Programmet for dagene tilpasse blant annet etter samarbeidspartnernes ønsker. Thales Norway har vært fast hovedsamarbeidspartner i mange år.
Himmelstadt

Geografi

Himmelstadt ligger i Region Würzburg.
Norsk utdanningspolitikk etter 1945

Norsk utdanningspolitikk etter 1945 viser til de politiske og pedagogiske endringene i norsk skole etter andre verdenskrig. Mens skolen før hadde vært en autoritær «puggeskole», ble det nå lagt til rette for nye idealer med flere aktiviteter og mer selvstendig arbeid for elevene, samt større involvering fra elevenes foreldre. Elevene skulle skape, ikke kopiere. Man innførte leirskole, museumsbesøk, forsøk i laboratorier, fritidstilbud og foreldremøter, og det ble satt igang en storstilt utbygging av skoler over hele landet.

Bakgrunn

I 1889 ble det vedtatt rett til lik skolegang ved folkeskole for alle, både i byene og på landet. Folkeskoleloven av 1889 er loven som legger grunnlaget for det vi i dag kaller grunnskolen. Loven tok sikte på at alle, uansett hvor de måtte bo, skulle ha rett til skolegang. Denne loven bestemte at det som da var allmueskolen, eller fattigskolen, skulle hete folkeskolen. Her skulle alle elevene samles på tvers av klasseskiller. Det ble tatt sikte på at elevene skulle kunne følge samme løpet så lenge som mulig før de måtte velge seg inn på fremtidig yrkesrelatert linje.
I løpet av 1900-tallet ble den norske skolen bygget ut. Loven i 1889 hadde gitt barn rettigheten, nå var det lovfestet. Grunnen til av mange barn ikke gikk på folkeskolen var det de måtte hjelpe til på gården de kom fra. Et eksempel på hvordan det ble forsøkt å få alle barna med i skolen var innføringen av det vi i dag kaller høstferie, men som tidligere het potetferien. Videre ut over 1900-tallet ble begrepet enhetsskolen sentralt, spesielt i 1930-årene. Fra slutten av 1800-tallet og spesielt på 1900-tallet var det stort fokus på skolegang, og staten brukte mye penger på å bygge ut skoleverket slik at alle skulle ha muligheten til å gå på skole.
Blue Bulls

The Blue Bulls, av sponsorårsaker kalt Vodacom Blue Bulls, også populært kalt die Blou Bulle (deres navn på afrikaans), er et sørafrikansk rugby union-lag som deltar i den årlige Currie Cup-turneringen. De styres av Blue Bulls Rugby Union og har sin base på Loftus Versfeld stadion i Pretoria i Gauteng-provinsen.
Det som tidligere het Northern Transvaal Rugby Union omdøpte seg selv til Blue Bulls Rugby Union på 1990-tallet, og laget Northern Transvaal ble til Blue Bulls på samme tid. Da Vodacom ble lagets største sponsor, ble deres navn også lagt til. Tidligere var laget sponset av Exxon Mobil og kjent som Mobil Blue Bulls.
Deres farger er blå og hvit, og deres emblem er en okses hode og horn.
Platoon

Handling

Filmen handler om en amerikansk soldats opplevelse av Vietnamkrigen. Året er 1967. Krigens gru og de psykologiske prosessene soldatene gjennomgår skildres gjennom øynene på den unge idealistiske soldaten Chris Taylor – som er en av få som vervet seg frivillig. Etterhvert blir Taylors bataljon utplassert i nærheten av grensen mot Kambodsja, der det til enhver tid foregår harde kamper. Etter et særdeles brutalt angrep på en landsby, i regi av Barnes, oppstår det en voldsom krangel mellom Barnes og Elias, noe som utarter til en voldsom slåsskamp mellom de to lederne. Splittelsen forplanter seg også i troppen og Taylor sympatiserer med den rolige Elias. Da Barnes senere dreper Elias blusser hatet opp i den unge Taylor. I tillegg til å overleve i Vietnams jungel må han overleve sin overordnede, som balanserer på randen av galskap.

Bakgrunn

Platoon var en av filmene i Stones trilogi om Vietnamkrigen. De to andre var Født 4 juli (1989), som skildrer en hjemvendt veteran, og  Mellom himmel og jord (1993), som forsøksvis ble vist med vietnamesisk perspektiv.
Selv om filmen handler om en amerikansk soldats møte med Vietnam, gir filmen lite kunnskap om selve Vietnamkrigen. Krigens hovedaktører, som var nord- og sør-vietnamesere, er ikke representert i filmen. 
Da Platoon ble lansert vakte den en del oppmerksomhet for sin kritiske holdning til USA og Vietnamkrigen. Regissør Stone er selv Vietnam-veteran og skildret krigen blodig, rått og tett på soldatene.

Publikum og økonomi

Filmen ble en stor publikumssuksess. I USA alene spilte den inn nærmere $138 millioner, noe som gjorde den til den tredje mest innbringende filmen på amerikanske kinoer i 1986. Produksjonskostnadene var på ca $6 millioner.

Anmelderne

Den ble godt mottatt av filmanmelderne, noe som gjenspeiles i at den har fått 88 % på Rotten Tomatoes.

Priser

Filmen ble tildelt fire Oscar-statuetter, blant annet for beste film og regi. Den vant også tre Golden Globe, blant annet for beste dramafilm.

Annet

Samuel Barbers komposisjon "Adagio for Strings" (1938) er gjennomgangsmelodi i filmen.
Rue Saint-Lazare

Rue Saint-Lazare er en gate i 8. arrondissement og 9. arrondissement i Paris. Den starter ved 9 rue Bourdaloue og 1 rue Notre-Dame-de-Lorette, og slutter ved place Gabriel-Péri og rue de Rome. Tidligere fortsatte rue Saint-Lazare helt til rue du Rocher og rue de l'Arcade.

Historie

Denne gaten eksisterte allerede i år 1700 og het da rue des Porcherons eller rue d'Argenteuil, og knyttet landsbyene Roule og Ville-L’Évêque til landsbyen Porcherons.
I 1734 var det fortsatt bare noen få bygninger tilliggende gaten. Det nåværende navn ble gitt den i 1770, og kommer fra Maison Saint-Lazare som den førte til (via rues Lamartine, Bleue, og Paradis) og som hadde vært brukt som et leprosarium siden middelalderen; det ble omgjort til Saint-Lazare-fengselet i 1793. Leprosariet/fengselet stod ved det som svarer til nr 117 rue du Faubourg-Saint-Denis i 10. arrondissement.
Et ministerielt vedtak av 12. fructidor V (29. august 1797) fastslo gatens minstebredde til 10 meter. Minstebredden ble utvidet til 11 meter ved kongelig dekret av 3. august 1838. En ny bredde ble forordnet 3. september 1843 til 20 meter til høyre for bygningene ved numrene 115-121 for å danne Cour du Havre.
Gare Saint-Lazare ble bygd i 1837. Impasse Bony ble bygd i 1826 der Hotel Terminus senere ble bygd, og her ble bagasje losset. Cour de Rome, foran stasjonens vestside, tok opp i seg den gamle Impasse d'Argenteuil, som åpnet seg mot rue du Rocher.
Stenodema holsata

Utseende

Stenodema holsata er svakt gul-brun eller grønn på farge, Noen ganger kan den være rett brun og noe rødlig på farge. Ved visse tidspunkt i livssyklusen skifter de farge på kroppen. Den grønne fargen dominerer på forsommeren, og det er helst hunnene som er grønne. Hannene er generelt noe mer blast gulbrun av farge. Den rødbrune fargen er vanlig om høsten, noe som gir dyrene god kamuflasje. To uskarpe mørkere lengestrek finnes fra hodet, bakover kroppen, over brystpartiet til scutellum.
Den er en langstakt tege med smal bakkropp. Hos den fullt utvokste (imago) tegen finnes det flygevinger under de smale dekkvingene. Hunnene kan ha reduserte vinger. 
Hodet er noe spist framover og de har en lengdefure på pannen (issen). Første antenneledd er litt kortere enn hodets bredde og tykkere enn resten av antennen.

Levevis

Stenodema holsata finnes helst i skog, på litt skyggefulle steder, der det er gress. Men det kan påtreffes også andre steder. 
De sitter ofte på høye gresstrå, der de suger plantesaft fra frøene. Selv om det skulle blåse ganske mye, sitter de ganske godt.
De er gode flygere.
De overvintrer som voksne (imago) på bartrær.  Derfor ser vi disse tegene helst tidlig om våren, forsommeren når de etter overvintringen er ute for å parre seg og legge egg.  Men de er vanligst å se utpå sensommer og høsten.
Harry Potter og fangen fra Azkaban (film)

Historien

Det er «Harry»s tredje år på Galtvort, og ikke bare har de en ny lærer i faget Forsvar mot svartekunster – trøbbel er i gjære. «Sirius Svaart» har rømt fra trollmannfengselet Azkaban og er ute etter «Harry».
Patrik Karlsson

Diskografi

Foruten platene han ga ut med Sven-Ingvars, ga han ut en soloplate, Tankar och drömmar, 1997.
Skodje Idrettslag

Historikk

Idrettslaget ble stiftet 6. november 1929 som Skodje Turn- og Idrettslag og det var skiidrett som dominerte idrettslaget i starten, men fotball, svømming, badminton, håndball, volleyball, helsegruppe og trim var også representert. Gressbanen sto ferdig i 1963 og de neste årene ble det bygget lysløype, klubbhus og en grusbane. I 2010 fikk idrettslaget sin første kunstgressbane.

4. divisjon 2013

Kilde: fotball.no

4. divisjon 2010

Kilde: Speaker.no
Hyperion (måne)

Cassini-oppdagelser

Cassini avslørte i en passering av månen i september 2005 både vann og Karbondioksid-is, sammen med mørkt materiale som passer spektral-profilen til hydrokarboner. Denne nærmeste passering av Hyperion gjorde også at romsonden kunne nøyaktig måle månens masse og størrelse, noe som viste at den bare er litt mere enn halvparten så høy tetthet som vann. Nye analyser basert på disse observasjonene har vist at månens lave tetthet og derfor lave overflate-gravitasjon, kan forårsake at kratere dannes på en annerledes måte enn på andre, mer tette objekter i Solsystemet.
NASA sin romsonde Cassini avslørt for første gang overflate-detaljer av månen under passering i 2007. Observasjonene inkluderte kopp-formede kratere som var fulle av hydrokarboner, noe som var med på å bekrefte at basis-kjemikalier for dannelse av liv, er mere vanlig i Solsystemet enn tidligere trodd.
Fair Game

Handling

På en australsk avsidesliggende farm er Jessica (Delney) alene hjemme da hun blir trakasert av tre brutale kengerujegere. Konflikten utvikler seg til en kamp på liv og død der hun først mishandles på det groveste, for så å klare å utmanøvrere de tre og etterhvert ta en brutal hevn.
Age of Empires III

Chayton Black

Chayton Black er en rollefigur i spillet Age of Empires III. Chaytons mor, Amelia Black, eide jernbanelinjen som Chayton tok over når hun ble gammel. Chayton delte morens drøm om å bli den første som bygget jernbanelinje som gikk hele veien til Vestkysten. Dessverre ble han og hans venn Billy Holme avbrutt av gjentatte raid fra Sioux-indianerne, som de så vidt greidde å slå tilbake.
En stund etter denne hendelsen, besøket Chayton sin gamle venn Billy Holme i en by i Painted Dessert. Holme har blitt sheriff nå. Holme viser Chayton at de har funnet gull i fjellet, og forteller Chayton at han kan få en rimelig andel av det hvis han hjelper dem med å drive siouxene bort.
Chayton oppsøker general George Armstrong Custer. Når det viser seg at han ikke er interessert i å gå den diplomatiske veien, velger Chayton å heller hjelpe Crazy Horse. De samler alle indianerstammene i området, og går til felles angrep på basen til Custer. Når basen ligger i grus, har ikke Custer utstyr til soldatene sine, og dermed dreper Chaytons og Crazy Horses hær alle Custers soldater, inkludert Custer selv. Etter denne hendelsen lever Chayton videre sammen med siouxene, og blir antakelig gift og får barn. Moren hans ser ham aldri mer.
Pempteurys

Utseende

En liten, avlang, noe maurlignende, brun trebukk med flekker av grålig bestøvning. Antennene er tynne og litt lengre enn kroppen. Pronotum er tønneformet, litt lengre enn bredt. Dekkvingene er jevnbrede.

Levevis

Larvene utvikler seg i hard og tørr, død ved på greiner og stammer. Billene klekkes vanligvis om høsten og overvintrer som nyklekte voksne under barken på det døde treet. De besøker gjerne blomster.

Utbredelse

Slekten er kjent fra Guatemala, Costa Rica og Panama.
Nemiroff

Nemiroff er en ukrainsk vodka-produsent (horilka) som holder til i byen Nemyriv i Vinnytska oblast. Nemiroff-firmaet ble etablert i 1992, og har vokst til et internasjonalt konsern som nå eksporterer til over 50 land.
Vestlandske Destillasjonsverk

Vestlandske Destillasjonsverk var en industribedrift på Skiftesvik på Askøy som foredlet tjære på midten av 1900-tallet. Det var et av flaggskipene i den teknologiske utviklingen innenfor kjemisk industri i Bergensområdet 
Tjæren ble levert som biprodukt fra gassverk, deriblant Bergen Gasværk.
Blant produktene som ble fremstilt var asfalt og impregneringsstoff brukt på blant annet telefonstolper og jernbanesviller.